Para outras páxinas con títulos homónimos véxase: Rela (homónimos).

| Grillotalpa |
| --- |
| Vista frontal de grilo ceboleiro. 

|  |  |
| --- | --- |
|  | 
Rechío de *Gryllotalpa gryllotalpa*, 14s.

 |

 |
| Estado de conservación |
| *Non avaliado* |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Orthoptera |
| Suborde: | Ensifera |
| Superfamilia: | Grylloidea |
| Familia: | GryllotalpidaeSaussure, 1870 |
| Xénero: | *Gryllotalpa*Latreille, 1802 |

 |
| Nome binomial |
| ''***Gryllotalpa gryllotalpa''***(Linnaeus, 1758) |
| Sinonimia |
| *Acheta gryllotalpa* (Linnaeus, 1758)
*Curtilla gryllotalpa* (Linnaeus, 1758)
*Gryllotalpa vulgaris* (Latreille, 1804)
*Gryllus gryllotalpa* Linnaeus, 1758
*Gryllus talpa* (Olivier, 1791) |

O **grilo ceboleiro**, *Gryllotalpa gryllotalpa*, é unha especie de insecto ortóptero da familia Gryllotalpidae nativo de Europa Occidental e norte de África, aínda que foi exportado ao leste de Asia, a América do Sur e ao leste dos Estados Unidos.[]

En galego tamén é coñecido como alacrán ceboleiro, carriola, corta, cortón, osa, ralo ou relo. Marcial Valladares chámao grilo-toupa. Eladio Rodríguez distingue entre o grilo ceboleiro ou grilo real e o grilo toupa.[]

Descrición
----------

Detalle da pata dianteira.
É un dos insectos máis infrecuentes. O nome científico deriva do latín *gryllus*, que significa 'grilo' e *talpa*, que significa 'toupa' e refírese á similitude que ten este insecto coas toupas, polos seus hábitos subterráneos. As femias cavan cámaras onde coidan os seus ovos. Os machos, máis pequenos, cávanas para facer o seu canto máis forte e atraer ás femias, as súas patas tamén serven para defender os seus territorios. Aínda que poden manifestar condutas agresivas e o seu aspecto parece ameazador, son inofensivos para o home.

O corpo é de cor marrón e cuberto por unha fina capa de pelo, e as súas patas dianteiras son grandes e preparadas para cavar. Só na etapa adulta teñen ás e voan dunha maneira torpe e en raras ocasións pola noite. A lonxitude do corpo dos machos é de aproximadamente 35 a 41 mm e o das femias de 40 a 46 mm.

Hábitat e distribución xeográfica
---------------------------------

O hábitat ideal é de céspede curto en zonas areosas ou turbosas de Europa (excepto Noruega e Finlandia), o oeste de Asia e o norte de África. Tamén foi introducido accidentalmente nos Estados Unidos, onde se segue difundindo, en América do Sur, e tamén en Menorca e Eivisa (casos puntuais).[]

Bioloxía
--------

Os ovos son postos en cámaras subterráneas sobre finais de xullo. Nacen de dez a vinte días despois e a femia gárdaos durante outras dúas ou tres semanas. As ninfas comezan a madurar a partir da primavera seguinte aínda que algunhas non maduran até o terceiro ano desde a posta. Os adultos e as ninfas poden ser atopados durante o ano en túneles que poden alcanzar unha profundidade de até un metro. Son omnívoros. Poden chegar a ser unha ameaza para os cultivos.

Grilo ceboleiro.

Notas
-----

1. ↑  Catalogue of Life. Consultado o 9 de xuño de 2013
2. 1 2  Definicións no *Dicionario da Real Academia Galega* e no Portal das Palabras para *grilo*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Grilo ceboleiro*** |

|  |  |
| --- | --- |
|  | Wikispecies posúe unha páxina sobre:  ***Grilo ceboleiro*** |

### Bibliografía

* Haes; Marshall, J. A. *Grasshoppers and Allied Insects of Great Britain and Ireland* (en inglés). Colchester: Harley Books.
* Haes; Harding, P. T. *Atlas of grasshoppers, crickets and allied insects in Britain and Ireland* (en inglés). Londres: HMSO.
* Biodiversity: The UK Steering Group Report. *Volume 2: Action Plans* (en inglés). Londres: HMSO.

### Ligazóns externas

* 

|  |  |
| --- | --- |
| Control de autoridades | 
* Wd: Q476326
* MAG: 2779990206

 |

|  |  |
| --- | --- |
| Identificadores taxonómicos | 
* BioLib: 165
* BugGuide: 434603
* Dyntaxa: 101010
* EOL: 500186
* EPPO: GRYTGR
* EUNIS: 202531
* FE: 403029
* FE-New: ID
* GBIF: 1716128
* iNaturalist: 71219
* IRMNG: 11084730
* ITIS: 658897
* NBN: NBNSYS0000006830
* NCBI: 656900
* Soortenregister: 169877
* TAXREF: 65899
* Xeno-canto: Gryllotalpa-gryllotalpa

 |